১৯৩৮ চনত মহাৰাষ্ট্ৰত জন্মগ্ৰহণ কৰা গিৰিশ কাৰ্নাড ডাঙৰ-দীঘল হয় কৰ্ণাটকত অৱস্থিত “ চিৰছি ” আৰু “ ধাৰৱাড ” নামে ঠাইত। উক্ত স্থানতেই নাটক অথবা থিয়েটাৰৰ প্ৰতি মনত ৰাপৰ সৃষ্টি হোৱা অভিনেতা গৰাকীয়ে ১৯৬১ চনৰ পৰা ১৯৭১ চনলৈ এবছৰৰ ভিতৰত লিখি উলিয়াই তিনিখনকৈ সম্পূৰ্ণ নাট ক্ৰমে “ য়ায়াতি ”, “ টুঘলাক ” আৰু “ হায়াবাদানা ” । নাট সমূহ কাৰ্নাডে কন্নড় ভাষাত লিখে আৰু সেইসমূহ পিছলৈ ইংৰাজী আৰু অইন ভিন্ন ভাষালৈ ৰূপান্তৰিত কৰা হয়।থিয়েটাৰৰ “ লিজেণ্ড ” খ্যাত ইব্ৰাহিম আলকাজি, আল-ইউক পদমছি আৰু সত্যজিৎ ডুবেই তেওঁৰ নাট সমূহ পৰিচালনা কৰিছিল ১৯৭০ চনত মুক্তিপ্ৰাপ্ত “ মচাকাৰা ” নামে কন্নড় চিনেমাৰ পৰা নিজৰ কেৰিয়াৰ আৰম্ভ কৰা কাৰ্নাডে পিছলৈ “ নিশান্ত ”, “ মন্থন ”, “ ড ’ ৰ ” কে ধৰি “ স্বামী ” আদি হিন্দী চিনেমাত অভিনয় প্ৰদৰ্শন কৰে। চলমান খানৰ ব্লকব্লাষ্টাৰ চিনেমা “ এক থা টাইগাৰ ”, আৰু “ টাইগাৰ জিন্দা হে ” টো দেখা পোৱা যায় অভিনতো গিৰিশ কাৰ্নাডক। তেওঁ নিজৰ কৰ্মজীৱনত “ ভমসা বৃক্সা ” ৰ বাবে ৰাষ্ট্ৰীয় পৰ্যায়ত শ্ৰেষ্ঠ পৰিচালক আৰু “ ভূমিকা ” ৰ বাবে শ্ৰেষ্ঠ চিত্ৰনাট্যৰ বঁটা লাভ কৰে। উল্লেখ্য যে, জাহ্নু বৰুৱাৰ দ্বাৰা পৰিচালিত অসমীয়া বোলছবি “ অপৰূপা ” ত গিৰিশ কাৰ্নাডে অভিনয় কৰিছিল। তেওঁৰ মৃত্যুত সমষ্ট শিল্পীসমাজ শোকস্তদ্ধ হোৱাৰ লগতে সমগ্ৰ ৰাজ্যতে কান্দোনৰ ৰোল উঠিছে। প্ৰধান মন্ত্ৰী নৰেন্দ্ৰ মোডীকে ধৰি বহু অভিনেতা-অভিনেত্ৰীয়ে গিৰিশ কাৰ্নাডৰ মৃত্যুত টুইট কৰে।